Den kvindelige beboer i huset vågnede tidligt i morges, kort før klokken syv, i det hun troede at nogen affyrede skud foran gården. Men det var et noget andet syn, der mødte hende udenfor. Det viste sig at være eternitplader, der gav sig og sprang på grund af en brand i laden, oplyser vagtchefen ved Nordjyllands Politi. Den store bygning står stadig i flammer, og politiet vurderer, at det vil tage op mod syv timer at slukke branden. Årsagen til branden er endnu ukendt, men der kan være tale om selvantændelse. Alle husdyrene er for tiden på marken, og hverken dyr eller mennesker er kommet noget til.

Opsummering:
En stor lade står lige nu i flammer på Tollestrupvej ved Hobro. Ingen er kommet noget til.